stanford-oval/wikipedia huggingface dataset:
Jack the Stripper

Jack the Stripper eli ”Riisuja-Jack” oli lempinimi tuntemattomalle sarjamurhaajalle, joka muistetaan Lontoossa vuosina 1964–1965 tapahtuneista "alastonmurhista". Nimi on väännös Jack the Ripperistä eli Viiltäjä-Jackistä.
Hänen uhrinsa olivat Viiltäjä-Jackin uhrien tavoin prostituoituja. Hän murhasi kuusi, ehkä jopa kahdeksan prostituoitua ja heitti heidän ruumiinsa Thamesiin. Naisilta oli pyydetty suuseksiä, jonka aikana heidät oli kuristettu. Murhia ei ikinä saatu selvitettyä.
Urbaanilegendan mukaan naiset oli tukehdutettu murhaajan peniksellä, mutta tätä pidetään kuitenkin nykyisin yleisesti satuna. Alfred Hitchcockin elokuva Frenzy on ilmeisesti tehty pitkälti tapauksen inspiroimana.
Aiheesta muualla

Crime Library article on the Stripper killings (Arkistoitu – Internet Archive) (englanniksi)
Stewart Home names suspect put forward in new book and criticises this 'new' theory (englanniksi)
Article on Jack the Stripper at Murder in the UK (Arkistoitu – Internet Archive) (englanniksi)
Another article on Jack citing evidence for the modus operandi (englanniksi)
Casebook Jack the Ripper board on the Stripper killings (englanniksi)
Time magazine article on the Stripper killings (englanniksi)
Jaana Hujanen

Jaana Kristiina Hujanen (s. 1966) on suomalainen viestintätieteilijä, joka on toiminut journalistiikan professorina Helsingin yliopiston Svenska social- och kommunalhögskolanissa 15. syyskuuta 2011 lähtien. Hän väitteli filosofian tohtoriksi Jyväskylän yliopistossa vuonna 2000.
Julkaisut

Jaana Hujanen: Journalismin maakunnallisuus: Alueellisuuden rakentuminen maakuntalehtien teksteissä ja tekijöiden puheessa (väitöskirja). Jyväskylän yliopisto, 2000. https://jyx.jyu.fi/handle/123456789/66088
Jaana Hujanen, Ninni Lehtniemi ja Riikka Virranta: Mapping communication and media research in the UK. Jyväskylän yliopisto, 2008. https://jyx.jyu.fi/handle/123456789/48019
Jaana Hujanen (toim.): Paras juttu 2008. Sanomalehtien liitto, 2008.
Aiheesta muualla

Jaana Hujanen Helsingin yliopiston tutkimusportaalissa
Jaana Hujanen ResearchGatessa
Ihminen on ihmisiä

| Ihminen on ihmisiä Tommi Kalenius |
| --- | --- | --- |

Studioalbumin tiedot
 Julkaistu: 2011
 Tuottaja(t): Ilkka Wirtanen
 Tyylilaji: pop rock, iskelmä
 Levy-yhtiö: Universal Music
Listasijoitukset
  Suomen virallinen lista: 36.
Tommi Kaleniuksen muut julkaisut
| Jäljet 2007 | Ihminen on ihmisiä 2011 | Liikuta mua 2015 |
Ihminen on ihmisiä on laulaja-lauluntekijä Tommi Kaleniuksen toinen sooloalbumi vuodelta 2011.
Albumi nousi Suomen virallisen listan sijalle 36.
Albumin Spotify-versiossa on yhdentoista kappaleen lisäksi myös 12. kappale "Elämän virta"
Kappaleet

Me ollaan – 3.32
Hämähäkkimies – 4.45
Ihminen on ihmisiä – 3.59
Vieläkö rakkaus kantaa – 3.16
Oma ääni – 3.53
Ottaisitko mut – 3.13
Ikävää – 4.11
Elämää suurempiin – 3.58
Putosin kartalta – 4.23
Kaikki on ennallaan – 3.42
Jos sinä olet – 4.39
Elämän virta – 3.59
Aiheesta muualla

Ihminen on ihmisiä iTunes-sivustolla
Ihminen on ihmisiä - Discogs.com
Jackalope

”Jackalopen” täytetty pää ravintolan seinällä Kaliforniassa, Yhdysvalloissa.
Sarvipäinen jänis (keskellä) Joris Hoefnagelin kirjassa Animalia Qvadrvpedia et Reptilia (Terra) 1500-luvun lopulta.
Jackalope on kuvitteellinen sarvipäinen jänislaji Pohjois-Amerikasta. Sen nimi on yhdistelmä jänistä ja hanka-antilooppia tarkoittavista englannin sanoista jackrabbit ja antelope. Jackalope on tullut tunnetuksi 1930-luvulta alkaen, kun veljekset Douglas ja Ralph Herrick Wyomingin Douglasista keksivät sattumalta liittää hirvieläimen sarvet täytettävänä olleen jäniksen päähän. Täytetyt sarvipäät herättivät huomiota ja alkoivat käydä kaupaksi. Nykyään jackalope on antanut aiheen moniin muihinkin alueen matkamuistotuotteisiin. Wyomingin osavaltio rekisteröi jackalopen tavaramerkikseen vuonna 1965. 2000-luvun alussa sitä ehdotettiin osavaltion viralliseksi taruolennoksi, mutta aloite ei mennyt läpi.
Jackalopeen liittyy 1930-lukua edeltäviäkin anekdootteja, joiden luotettavuus on kyseenalainen. Erään ansastajan kerrotaan kohdanneen jackalopen Wyomingissa ensimmäisen kerran jo vuonna 1829. Niiden kerrotaan myös yhtyneen taustalta iltanuotiolla istuneiden karjapaimenten lauluihin. Sarvekas jänis esiintyy jo eräässä 1500-luvun kirjankuvituksessa, mutta kuva-aiheen selitykseksi on arveltu jäniksen päähän kasvaimia aiheuttavaa virustautia.
Aiheesta muualla

Kuvia tai muita tiedostoja aiheesta Jackalope Wikimedia Commonsissa
Ingvar Oldsberg

| Ingvar Oldsberg |
| --- | --- |
 Oldsberg vuonna 2015.
Henkilötiedot
Syntynyt: 31. maaliskuuta 1945 Göteborg, Ruotsi
Kuollut: 10. helmikuuta 2022 (76 vuotta) Göteborg, Ruotsi
Ammatti:  toimittaja, juontaja
Lapset:  3
Muut tiedot
Tunnustukset:  Vuoden kunniapalkinto (Kristallen 2012) Vuoden göteborgilainen (2006)
Ingvar Oldsberg (31. maaliskuuta 1945 Göteborg – 10. helmikuuta 2022 Göteborg) oli ruotsalainen urheilutoimittaja ja juontaja. Erityisesti hänet tunnettiin pitkäaikaisena På spåret -visailuohjelman juontajana (1987–2009).
Ura

Oldsberg varttui Mölnlyckessä lähellä Göteborgia. Hän työskenteli SVT:llä urheilutoimittajana 1972–1985 ja parin vuoden freelancer-kauden jälkeen alkoi vuonna 1987 juontaa På spåret -visailuohjelmaa, josta hän tuli tunnetuksi. Muita Oldsbergin juontamia ohjelmia olivat muun muassa Bingolotto, Här är ditt liv, Sverigequizen ja Slaget om Sverige.
Tunnustukset

Oldberg valittiin Vuoden göteborgilaiseksi vuonna 2006. Vuonna 2012 hänelle myönnettiin Kristallen-televisiogaalassa Vuoden kunniapalkinto.
Aiheesta muualla

Kuvia tai muita tiedostoja aiheesta Ingvar Oldsberg Wikimedia Commonsissa
Ingvar Oldsberg Internet Movie Databasessa. (englanniksi)
Intimate and Live

| Intimate and Live Kylie Minogue |
| --- | --- | --- |

Livealbumin tiedot
 Julkaistu: 30. marraskuuta 1998
 Formaatti: CD
 Tyylilaji: poprock
 Levy-yhtiö: Parlophone Mushroom Records
Kylie Minoguen muut julkaisut
| Impossible Princess 1995 | Intimate and Live 1998 | Hits+ 2000 |
Intimate and Live on laulaja Kylie Minoguen livealbumi joka on julkaistu vuonna 1998.
Kappalelista

| CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Too Far | 6.57 |  |  |  |  |  |  |  |
| 2. | What Do I Have to Do | 4.20 |  |  |  |  |  |  |  |
| 3. | Some Kind of Bliss | 4.07 |  |  |  |  |  |  |  |
| 4. | Put Yourself in My Place | 4.51 |  |  |  |  |  |  |  |
| 5. | Breathe | 4.05 |  |  |  |  |  |  |  |
| 6. | Take Me With You | 6.29 |  |  |  |  |  |  |  |
| 7. | I Should Be So Lucky | 4.00 |  |  |  |  |  |  |  |
| 8. | Dancing Queen | 6.00 |  |  |  |  |  |  |  |
| 9. | Dangerous Game | 5.34 |  |  |  |  |  |  |  |
| 10. | Cowboy Style | 6.28 |  |  |  |  |  |  |  |
| CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Step Back in Time | 3.36 |  |  |  |  |  |  |  |
| 2. | Say Hey | 4.10 |  |  |  |  |  |  |  |
| 3. | Free | 4.01 |  |  |  |  |  |  |  |
| 4. | Drunk | 4.21 |  |  |  |  |  |  |  |
| 5. | Did It Again | 5.18 |  |  |  |  |  |  |  |
| 6. | Limbo | 4.10 |  |  |  |  |  |  |  |
| 7. | Shocked | 5.38 |  |  |  |  |  |  |  |
| 8. | Confide in Me | 6.26 |  |  |  |  |  |  |  |
| 9. | The Loco-Motion | 3.20 |  |  |  |  |  |  |  |
| 10. | Should I Stay or Should I Go | 4.29 |  |  |  |  |  |  |  |
| 11. | Better the Devil You Know | 7.46 |  |  |  |  |  |  |  |
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Ismo Alanko Teholla

Ismo Alanko Teholla on vuonna 2007 perustettu suomalainen duo, jonka muodostavat Ismo Alanko ja Teho Majamäki. Yhtyeen esikoisalbumi julkaistiin vuonna 2008. Yhtye on esiintynyt myös laajennetulla viisihenkisellä kokoonpanolla nimellä Ismo Alanko & Teho-osasto. Alangon ja Majamäen lisäksi kokoonpanossa ovat soittaneet Timo Kämäräinen (kitara, laulu), Jape Karjalainen (basso, laulu) ja  Zarkus Poussa (rummut, laulu).
Kokoonpano

Ismo Alanko – laulu, kitara, piano, Farfisa-sähköurut, sello
Teho Majamäki – rummut, vibrafoni, marimba, intialainen matkaharmooni, lyömäsoittimet, taustalaulu
Diskografia > Studioalbumit

Blanco Spirituals (2008)
Onnellisuus (2010)
Diskografia > Muut julkaisut

”Päästänkö irti” (single, 2007)
Jonna Tervomaa & Ismo Alanko Teholla: 2x1=1 (EP, 2008)
Diskografia > DVD

Lava (2009)
Jaana Haapasalo

Jaana Haapasalo (s. 1960) on suomalainen psykologi ja psykologian tohtori. Hänellä on dosentin arvo oikeus- ja kriminaalipsykologian alalta Turun yliopistosta ja psykologian, erityisesti oikeus- ja kriminaalipsykologian alalta Itä-Suomen yliopiston yhteiskuntatieteellisestä tiedekunnasta. Haapasalo on toiminut Salon seudun ammattiopiston psykologina maaliskuusta 2022 lähtien, aluksi Salon kaupungin palveluksessa ja vuoden 2023 alusta lukien Varsinais-Suomen hyvinvointialuen palveluksessa.
Haapasalo valmistui Turun yliopiston valtiotieteellisestä tiedekunnasta vuonna 1983 valtiotieteen kandidaatiksi ja maisteriksi. Myöhemmin Haapasalo suoritti myös rikosoikeuden opintoja Turussa. Psykologian lisensiaatin tutkinnon hän suoritti Jyväskylän yliopistossa vuonna 1989 ja väitteli siellä psykologian tohtoriksi vuonna 1992, väitöskirjan nimi on Psychopathy as a descriptive construct of personality among offenders (”Psykopatia rikoksentekijöiden persoonallisuutta kuvaavana konstruktiona”). Hänellä on sekä laillistetun psykologin (1994) että nimikesuojatun psykoterapeutin pätevyys (2010). Haapasalo on suorittanut ammatillisen opettajankoulutuksen Jyväskylän ammattikorkeakoulussa vuonna 2011.
Kunnallispolitiikassa

Haapasalo on toiminut 2000-luvun alussa kaupunginvaltuutettuna Jyväskylässä ensin vasemmistoliiton ja sittemmin sitoutumattomana kommunistien riveissä. Vuoden 2017 kunnallisvaaleissa hänet valittiin Salon kaupunginvaltuutetuksi vasemmistoliiton listalta. Haapasalo erosi vasemmistoliiton valtuustoryhmästä jo ennen valtuustokauden alkua ja perusti yhden hengen valtuustoryhmän. Haapasalo oli Keski-Suomen maakuntavaltuuston jäsen kaudella 2001–2004.
Julkaisuja

Psychopathy as a descriptive construct of personality among offenders.  (Väitöskirja, Jyväskylän yliopisto)  Jyväskylä:  University of Jyväskylä, 1992.  ISBN 951-680-640-6.  Teoksen verkkoversio. (englanniksi)
Kriminaalipsykologia.  Jyväskylä:  PS-Kustannus, 2008.  ISBN 978-952-451-388-3.
Kriminaalipsykologia.  (2. , uudistettu painos)  Jyväskylä:  PS-Kustannus, 2017.  ISBN 978-952-451-784-3.
Hussein (Jordanian kruununprinssi)

| Hussein |
| --- | --- |
 Kruununprinssi
 
 Jordanian kruununprinssi
Valtakausi:  2. heinäkuuta 2009–
Monarkki:  Abdullah II

Syntynyt:  28. kesäkuuta 1994  Amman, Jordania
Puoliso:  Rajwa Al-Saif
Koko nimi:  Hussein bin Abdullah bin Hussein bin Talal bin Abdullah bin Hussein bin Ali bin Muhammad bin Abd al-Mu'in bin Awn Al Hashimi
Isä:  Abdullah II
Äiti:  Kuningatar Rania
Uskonto:  sunnilaisuus
Nimikirjoitus:  
Hussein bin Abdullah (arab. الحسين بن عبدالله‎, s. 28. kesäkuuta 1994) on Jordanian kruununprinssi sekä kuningas Abdullah II:n ja kuningatar Ranian vanhin poika.
Varhainen elämä

Hussein syntyi Ammanissa vuonna 1994. Hänellä on kolme nuorempaa sisarusta (yksi veli ja kaksi siskoa). Hussein on perimätiedon mukaan profeetta Muhammedin suora jälkeläinen 42. polvessa. Häen nimensä on kunnianosoitus Jordanian edelliselle kuninkaalle, Husseinille.
Vuonna 2004 Abdullah II poisti kruununprinssin tittelin velipuoleltaan Hamzahlta. Vaikka kruununprinssin paikka jäikin virallisesti täyttämättä Husseinin, tuolloin 10-vuotias, uskottiin olevan seuraava kruununprinssi.
Hussein suoritti lukio-opintonsa King’s Academy -lukiossa Madabassa vuonna 2012, minkä jälkeen hän muutti Yhdysvaltoihin. Siellä hän opiskeli Georgetownin yliopistossa pääaineenaan kansainvälinen historia. Hän valmistui vuonna 2016. Hän muutti tämän jälkeen Englantiin, jossa hän opiskeli vuoden verran Sandhurstin kuninkaallisessa sotakorkeakoulussa. Sotilasarvoltaan hän on kapteeni Jordanian asevoimissa.
Avioliitto ja yksityiselämä

Hussein seurusteli pitkään saudiarabialaisen Rajwa Al-Saifin kanssa, joka on koulutukseltaan arkkitehti. Pari meni naimisiin 1. kesäkuuta 2023. Häät järjestettiin Zahranin palatsissa, jossa myös Husseinin vanhemmat menivät aikoinaan naimisiin vuonna 1993.
Hussein on aktiivinen Instagramin käyttäjä ja julkaisee sisältöä harrastuksistaan kuten nyrkkeilystä, kokkaamisesta ja moottoripyöräilystä.
Edustustehtävät

Abdullah II teki pojastaan kruununprinssin virallisesti 2. heinäkuuta 2009.
Husseinin ensimmäinen edustustehtävä kruununprinssinä oli vuonna 2010, kun hän osallistui asevoimien päivän ja arabikapinan muistopäivän juhlallisuuksiin isänsä rinnalla. Vuonna 2017 hän puhui YK:n yleiskokouksessa. Kaksi vuotta aikaisemmin hän johti puhetta YK:n turvallisuusneuvoston kokouksessa, minkä johdosta hänestä tuli historian nuorin henkilö, joka näin on tehnyt.
Kunnianosoituksia > Jordanialaiset

Itsenäisyyden ritarikunta (2020)
Valtion satavuotisjuhlan ritarikunta (2021)
Lähde:
Kunnianosoituksia > Ulkomaalaiset

Pyhän Olavin ritarikunta (Norja, 2020)
Pohjantähti-ritarikunta (Ruotsi, 2022)
Kuningas Hamadin renessanssiritarikunta (Bahrain, 2019)
Galleria

Hussein vuonna 2013
Abdullah II, Yhdysvaltain puolustusministeri Lloyd Austin ja Hussein vuonna 2021
Husseinin ja Rajwan häät
Ismo Valkoniemi

Ismo Valkoniemi (s. 17. marraskuuta 1963 Hattula) on suomalainen Samaria-lähetyksen toiminnanjohtaja.
Perhe

Valkoniemi on viettänyt lapsuutensa Hämeenlinnassa ja asuu Porvoossa. Hän on kirjoittanut kokemustensa pohjalta kaksi kirjaa. Koulutukseltaan hän on teologian maisteri.
Ura

Valkoniemi on työskennellyt 1985–1987 Etelä-Hämeen Osuuskaupan eri esimiestehtävissä, 1988–1989 Seppälä Oy:n Hämeenlinnan myymäläpäällikkönä, yrittäjänä vuosina 1985–1992 sekä 1994-2001. Hän joutui 1990-luvun laman seurauksena arvioimaan elämänsä perustan uudelleen, josta kokemuksesta nousevat aiheet hänen kirjoittamilleen kirjoille. Vuodesta 1992 Valkoniemi on työskennellyt kristillisten päihdejärjestöjen esimiestehtävissä: 1992–1997 ja 9. joulukuuta 2009 alkaen jälleen toiminnanjohtajana Uuden kasvun yhdistys ry:ssä, 1997–2001 hallituksen puheenjohtajana ja toiminnanjohtajana Hämeenlinnan Sininauha ry:ssä, 2001–2006 talouspäällikkönä Sininauhaliitossa, 2006–2008 toiminnanjohtajana Kristillinen alkoholisti- ja narkomaanityö ry:ssä sekä 1. syyskuuta 2008 alkaen toiminnanjohtajana Samaria rf:ssa. Lisäksi hän on perustanut tekstiilikierrätystä teollisesti harjoittavan Dafecor Oyn 1994, jonka toimitusjohtajana hän työskenteli vuoteen 2001 asti. Yritys palkittiin Hämeen ympäristöpalkinnolla vuonna 2000 ekologisesta ja sosiaalisesta vastuunkannosta yhteiskunnassa.
Teokset

Seinätön vankila - velkaongelmasta toivon näkymiin, Sininauhaliitto ja Päivä Osakeyhtiö, 2004
Mammonan maailmasta Kuninkaan perilliseksi, Päivä Osakeyhtiö, 2008
Från Mammons träl till Kungens arvinge, Päivä Osakeyhtiö, 2009
Saviruukku, Tämä hetki, cd, kasetti, laulajana, kitaristina ja tuottajana, Hyvän toivon yhdistys ry 1995
Päivi ja Ismo Valkoniemi & Con Grazioso band, Kasvot peilin, cd, kasetti, 1998)
Valkoniemi project, Kulkuri, cd, 2002
Päivi ja Ismo Valkoniemi, Sillan varjossa, cd, 2009
Toivon säveliä, cd, tuottajana ja laulajana Sininauhaliitto ja Päivä Osakeyhtiö, 2004
Kristillinen päihdetyö - kristillisyys arjessa. Käytännöllisen teologian seminaaritutkielma; Helsingin avoin yliopisto 2006 sekä kandidaatin tutkielma. Joensuun yliopisto 2008.
Olemmeko suhteessa Jumala? Sosiologian kanditutkielma. Jyväskylän avoin yliopisto 2013 sekä Itä-Suomen yliopisto 2013.
Suomalaisen miehen häpeä - Pastoraaliteologian käytännöllinen silta yli aatteiden ja dogmien
Insensatez

| ”Insensatez” Antônio Carlos Jobim |
| --- | --- | --- |

Kappaleen tiedot
 Julkaistu: 1963
 Tekijä(t): Antônio Carlos Jobim, Vinícius de Moraes (portugalinkieliset sanat), Norman Gimbel (englanninkieliset sanat)
 Tyylilaji: bossa nova, jazz
Insensatez on brasilialaisen muusikon Antônio Carlos Jobimin säveltämä bossa nova -kappale ja jazzstandardi vuodelta 1963. Sen portugalinkieliset sanat sanoitti Vinícius de Moraes ja englanninkieliset sanat (”How Insensitive”) Norman Gimbel. Kappale on saanut vaikutteita Chopinin sävellyksestä.
Intimate and Live (DVD)

| Intimate and Live Kylie Minogue |
| --- | --- | --- |

DVD-julkaisun tiedot
 Äänitetty : 1. heinäkuuta 1998 Sydney, Australia
 Julkaistu: 23. heinäkuuta 2002
 Tuottaja(t): Kylie Minogue
 Tyylilaji: Pop, dancepop, synthpop
 Levy-yhtiö: Warner Vision
Kylie Minoguen muut julkaisut
| Live in Sydney 2001 | Intimate and Live 2002 | KylieFever2002: Live in Manchester 2002 |
Ultimate Kylie on Kylie Minoguen live-DVD konserttikiertueelta Intimate and Live Tour. Se kuvattiin Sydneyssä Australiassa 1. heinäkuuta 1998 ja julkaistiin 23. heinäkuuta 2002.
Sisältö

"Too Far"
"What Do I Have to Do?"
"Some Kind of Bliss"
"Put Yourself in My Place"
"Breathe"
"Take Me with You"
"I Should Be So Lucky"
"Dancing Queen"
"Dangerous Game"
"Cowboy Style"
"Step Back in Time"
"Say Hey"
"Free"
"Drunk"
"Did It Again"
"Limbo"
"Shocked"
"Confide in Me"
"The Loco-Motion"
"Should I Stay or Should I Go"
"Better the Devil You Know"
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Jaboatão dos Guararapes

| Jaboatão dos Guararapes |
| --- | --- |

 lippu:  vaakuna
 Kaupungin sijainti Pernambucossa
 Jaboatão dos Guararapes
 Koordinaatit: 8°06′44″S, 35°00′56″W 
Valtio:  Brasilia
Osavaltio:  Pernambuco
Suuralue:  Recifen metropolialue
Ala-alue:  Recife
Perustettu:  1873
Pinta-ala:  
 – Kokonaispinta-ala:  256 km²
Korkeus:  76 m
Väkiluku (2010):  644 699
 – Väestötiheys:  2 517 as./km²
Lempinimi::  Jaboatão, Berço da pátria
 
 www.jaboatao.pe.gov.br 
Infobox OKVirheellinen NIMI-arvo: 
Jaboatão dos Guararapes on kunta Pernambucon osavaltiossa Brasiliassa. Kunnan asukasluku oli 644 620  vuonna 2010.
Aiheesta muualla

Kuvia tai muita tiedostoja aiheesta Jaboatão dos Guararapes Wikimedia Commonsissa
Insuliini-indeksi

Insuliini-indeksi havainnollistaa sitä, että eri ruoka-aineet saavat elimistön tuottamaan eri määriä insuliinia. Insuliini-indeksin lukema kuvastaa ruokailua seuraavan kahden tunnin aikana tapahtuvia veren insuliinipitoisuuden muutoksia.
Insuliini-indeksi täydentää glykeemistä indeksiä, jossa ei huomioida esimerkiksi sitä, että myös proteiini nostaa veren insuliinpitoisuutta.
Insuliini-indeksi voidaan laskea monella eri tavalla. Yksi vaihtoehto on vertailla eri ruoka-aineista koostuvia joko 250 kilokalorin tai 1 000 kilojoulen suuruisia ruoka-annoksia. Toinen mahdollisuus on käyttää 50 gramman hiilihydraattiannoksia.
Hiilihydraatit

Runsaasti hiilihydraattia sisältävissä elintarvikkeissa esiintyy voimakasta vaihtelua niiden insuliinia nostavan vaikutuksen suhteen. Sen sijaan ruoan kuitupitoisuudesta ei voida päätellä sen insuliinia nostavaa vaikutusta.
Ruisleivän insuliini-indeksi on huomattavasti pienempi kuin valkoisella leivällä ja sen aiheuttama korkein insuliinipiikki on jopa 40 prosenttia pienempi. Kaurapuurolla on lähes puolta pienempi insuliini-indeksi kuin saman kalorimäärän omaavilla maissihiutaleilla ja valkoisella tai täysjyvästä valmistetulla pastalla on lähes puolta pienempi insuliini-indeksi kuin valkoisella riisillä ja selvästi yli puolta pienempi kokojyväleipään ja valkoiseen leipään verrattuna. Pastan insuliini-indeksi on vain reilu kolmannes keitettyihin perunoihin verrattuna.